《绣带儿 书带鸟》
清代·李符

春谷唤春禽。暖玉掌中身。越叠裁成双尾，须避雪衣嗔。

飞近浅妆人。奈不绾、书寄殷勤。黛痕微认。分明付与，一缕香云。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。